PATVIRTINTA

Molėtų rajono savivaldybės tarybos

2020 m. vasario d.

sprendimu Nr. B1 -

**MOLĖTŲ RAJONO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI 2020 METŲ VEIKSMŲ PLANAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės neformaliojo suaugusiųjų švietimo ir tęstinio mokymosi 2020 metų veiksmų plano paskirtis – stiprinti neformalųjį suaugusiųjų švietimą sudarant prielaidas suaugusiųjų mokymuisi visą gyvenimą Molėtų rajono savivaldybėje

 2. Planas parengtas vadovaujantis Lietuvos Respublikos neformaliojo suaugusiųjų švietimo ir tęstinio mokymosi įstatymu, Neformaliojo suaugusiųjų švietimo ir tęstinio mokymosi 2016–2023 metų plėtros programa, patvirtinta Lietuvos Respublikos Vyriausybės 2016 m. balandžio 6 d. nutarimu Nr. 347 „Dėl Neformaliojo suaugusiųjų švietimo ir tęstinio mokymosi 2016–2023 metų plėtros programos patvirtinimo“, Mokymosi visą gyvenimą plėtros 2017–2020 metų veiksmų planu, patvirtintu Lietuvos Respublikos švietimo ir mokslo ministro 2017 m. birželio 28 d. įsakymu Nr. V536 „Dėl Mokymosi visą gyvenimą plėtros 2017–2020 metų veiksmų plano“, Valstybės pažangos strategijos „Lietuvos pažangos strategija „Lietuva 2030“ bei Tarptautinio suaugusiųjų kompetencijų tyrimo OECD PIAAC duomenimis.

**II SKYRIUS**

 **VEIKSMŲ PLANO TIKSLAI IR UŽDAVINIAI**

3. Plano tikslas – plėtoti suaugusiųjų švietimo sistemos paslaugas Molėtų rajone, skatinti savivaldybės suaugusiųjų švietimo teikėjų bendradarbiavimą.

4. Plano uždaviniai:

4.1. sudaryti sąlygas suaugusiesiems asmenims tenkinti mokymosi ir savišvietos poreikius, tapti aktyviu demokratinės visuomenės nariu;

4.2. didinti informacijos apie suaugusiųjų neformaliojo švietimo ir tęstinio mokymosi galimybes prieinamumą;

4.3. tobulinti suaugusiųjų švietėjų profesines ir bendrąsias kompetencijas, stiprinti suaugusiųjų švietimo paslaugų teikėjų bendradarbiavimą.

**III SKYRIUS**

 **PLANO ĮGYVENDINIMAS**

5. Planas įgyvendinamas pagal lentelėje pateiktas priemones.

6. Veiksmų planą koordinuoja Molėtų r. švietimo pagalbos tarnyba, įgyvendina šios įstaigos:

6.1. Alantos technologijų ir verslo mokykla;

6.2. Molėtų krašto muziejus;

6.3. Molėtų r. švietimo pagalbos tarnyba;

6.4. Molėtų kultūros centras;

6.5. Molėtų viešoji biblioteka;

6.6. Molėtų menų mokykla;

6.7. Molėtų r. veiklos grupė „ Keisdamiesi keičiame“;

6.8. Utenos r. savivaldybės visuomenės sveikatos biuras;

6.9. VšĮ UDC „ Kaimynystės namai“:

6.10. VšĮ „ Bendrystės centras“.

7. Planas įgyvendinamas Lietuvos Respublikos valstybės biudžeto, Europos Sąjungos finansinės paramos, Molėtų rajono savivaldybės biudžeto ir kitų finansavimo šaltinių lėšomis.

8. Veiksmų plano priemonių lentelė:

|  |
| --- |
| **1 uždavinys: sudaryti sąlygas suaugusiesiems asmenims tenkinti mokymosi ir savišvietos poreikius, tapti aktyviais demokratinės visuomenės nariais.** |
| **Priemonė** | **Vykdymo laikas** | **Atsakingi vykdytojai** | **Finansavimo šaltiniai** | **Vertinimo kriterijai** |
| Įgyvendinti neformaliojo švietimo programas, skirtas suaugusiųjų saviraiškos galimybėms skatinti, meninei kompetencijai, profesinei ir asmeninei kompetencijai ugdyti, sveikatingumui stiprinti.  | 2020 m. | Molėtų rajono neformaliojo suaugusiųjų švietimo ir tęstinio mokymosi teikėjai | ES struktūrinių fondų ir kitų projektų lėšos.Neformaliojo suaugusiųjų švietimo ir tęstinio mokymosi teikėjų lėšos. Dalyvio mokestis. |  Įgyvendinti neformaliojo švietimo programų, jų dalyvių skaičius |
| Tenkinti Trečiojo amžiaus universiteto klausytojų mokymosi ir savišvietos poreikius, skatinti tapti aktyviais demokratinės visuomenės nariais | 2020 m. | Molėtų r. švietimo pagalbos tarnyba | ES struktūrinių fondų ir kitų projektų lėšos. Neformaliojo suaugusiųjų švietimo ir tęstinio mokymosi teikėjų lėšos. | Renginių ir juose dalyvavusių žmonių skaičius |
| **2 uždavinys: didinti informacijos apie suaugusiųjų neformaliojo švietimo ir tęstinio mokymosi galimybes prieinamumą;** |
| Skelbti informaciją apie Molėtų rajono suaugusiųjų švietimo paslaugų teikėjus, NSŠ naujienas. | Nuolat | Molėtų r. švietimo pagalbos tarnyba | Neformaliojo suaugusiųjų švietimo ir tęstinio mokymosi teikėjų lėšos. | Paskelbta informacija |
| Viešinti informaciją planuojamus ir vykdomus renginius neformaliojo suaugusiųjų švietimo ir tęstinio mokymosi teikėjų tinklalapiuose, facebook paskyrose. |  | Molėtų rajono neformaliojo suaugusiųjų švietimo ir tęstinio mokymosi teikėjai | Neformaliojo suaugusiųjų švietimo ir tęstinio mokymosi teikėjų lėšos. | Viešintos informacijos skaičius |
| Organizuoti suaugusiųjų mokymosi savaitę   | 2020 m. | Molėtų rajono neformaliojo suaugusiųjų švietimo ir tęstinio mokymosi teikėjai | ES struktūrinių fondų ir kitų projektų lėšos. Neformaliojo suaugusiųjų švietimo ir tęstinio mokymosi teikėjų lėšos. | Priemonių ir dalyvių skaičius |
| **3 uždavinys: tobulinti suaugusiųjų švietėjų profesines ir bendrąsias kompetencijas, stiprinti suaugusiųjų švietimo paslaugų teikėjų bendradarbiavimą.**  |
| Organizuojant susitikimus ir diskusijas plėtoti partnerystę tarp Molėtų rajono neformaliojo suaugusiųjų švietimo ir tęstinio mokymosi teikėjų.  | 2 kartus per metus | Molėtų r. švietimo pagalbos tarnyba | Neformaliojo suaugusiųjų švietimo ir tęstinio mokymosi teikėjų lėšos. | Susitikimų ir diskusijų skaičius |
| Vykdyti andragogų, suaugusiųjų švietėjų profesinių ir bendrųjų kompetencijų programas. | Pagal poreikį | Molėtų r. švietimo pagalbos tarnyba | ES struktūrinių fondų ir kitų projektų lėšos. Neformaliojo suaugusiųjų švietimo ir tęstinio mokymosi teikėjų lėšos. Dalyvio mokestis. | Įgyvendintų programų, dalyvių skaičius |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_